laion/Wikipedia-Exotic huggingface dataset:
ჯიქეთი

ჯიქეთი, ასევე საძენი (აფხ. Саӡен, Саӡны) — წარსულში საქართველოს ისტორიულ-გეოგრაფიული კუთხე. ასევე მოიხსენიება, როგორც უკიდურესი აფხაზეთი. დღეს ნაწილობრივ შედის საქართველოს შემადგენლობაში (აფხაზეთის ავტონომიური რესპუბლიკა), კერძოდ კი გაგრის მუნიციპალიტეტის ტერიტორია. ჯიქეთის დიდი ნაწილი რუსეთის ფედერაციაშია და განაწილებულია ადიღესა და კრასნოდარის მხარეს შორის. ლეონტი მროველის „ქართლის ცხოვრების“ მიხედვით ეგროსის წილი, რომელიც მას თარგამოსისაგან ერგო გადაჭიმული იყო „ლიხის ქედიდან მდინარემდე მცირისა ხაზარეთისა, საცა წარსწვდების წვერი კავკასიისა“. ანტიკურ ხანაში 134 წელს აღნიშნულ რეგიონს კოლხეთის შემადგენლობაში იხსენიებს რომაელი დიდმოხელე ფლავიუს არიანე, რომელიც რომის იმპერატორის დავალებით საინსპექციო მოგზაურობას ეწეოდა შავიზღვისპირეთში. არიანე ჩრდილო-აღმოსავლეთ შავიზღვისპირეთში არსებულ ციხექალაქ — ძველ ლაზიკას. ფლავიუს არიანეს V საუკუნის ანონიმი კომენტატორი მას უკვე ნიკოფსიას უწოდებს, რომელიც დღევანდელი სოფელ ნოვომიხაილოვის ადგილას იდგა. აქ კლდოვან კონცხზე აღმართული იყო ქართული ხუროთმოძღვრების ციხესიმაგრე. ქართულ საისტორიო გადმოცემით ნიკოფსია იდგა შორის აფხაზეთისა და ჯიქეთისა. VIII-X საუკუნეებში ნიკოფსიის მხარე შედიოდა დასავლურ-ქართული სახელმწიფოს აფხაზთა სამეფოს იურისდიქციაში. ბაგრატ III-ის დროს XI საუკუნის დასაწყისში, როდესაც გაერთიანდა დასავლურ-ქართული და აღმოსავლურ-ქართული სამეფოები და შეიქმნა ერთიანი სამეფო მონარქია, ბაგრატმა დაიპყრა მთელი კავკასია ჯიქეთიდგან გურგენამდე. ხშირად იყო ბიზანტიის ტერიტორია, მოხარკე ქვეყანა. XII საუკუნეში ჯიქეთის ტერიტორიაზე ჩამოყალიბდა სამთავრო, რომელიც თამარის დროს საქართველოს შემადგენლობაში შევიდა. 1630-1649 წლებში საქართველოში იმყოფებოდა კათოლიკი მისიონერი არქანჯელო ლამბერტი, რომელსაც თავის ნაშრომში „წმინდა კოლხეთი“ (ლათ. Colchide Sacra) საქართველოსა მხარეთა საეპისკოპოსოების სიაში შეყვანილი ყავს ქართლის, კახეთის, სამცხის, კოლხეთის, იმერეთის, გურიის და აბასხების მხარეთა ეპარქიები. აბასხების მხარე კი მისი გადმოცემით ხუთ (ბიჭვინთის, ჯიქების [Zichi], ბლაელის [Blaele], ანაკოფიის [Anacopia] და ჯორიელის [Giorieli]) ეპარქიად იყო დაყოფილი. 2007 წელს, როდესაც საერთაშორისო ოლიმპიურმა კომიტეტმა მიიღო გადაწყვეტილება 2014 წლის ზამთრის ოლიმპიადა სოჭში ჩატარებულიყო, მაშინ დაიწყო ინფრასტრუქტურის მომზადება. სამშენებლო მოსამზადებელი სამუშაოების ჩატარებისას აღმოჩნდა მრავალი არქეოლოგიური ძეგლი, წარმოდგენილი ციხესიმაგრეებისა და ეკლესიების ნაშთების სახით. სულ კრასნაია პოლიანას ტერიტორიაზე აღმოჩნდა 14 ციხესიმაგრის ნაშთი, ხოლო ადლერის მახლობლად დაბა ახშტერში აღმოჩნდა ეკლესიის ნანგრვები, რომლის შესწავლის შედეგად, რუსი სპეციალისტების მიერ დადგინდა ძეგლის ასაკი 11-13 საუკუნეებით, ხოლო ხუროთმოძღვრული სტილი მსგავსი იყო დრანდისა და ნოქალაქევის ეკლესიებისა. ივანე ჯავახიშვილი, ”საქართველოს საზღვრები” (I თ ა ვ ი. ჩრდილოეთის სამზღვარი.) ↑ არკანჯელო ლამბერტი, „წმინდა კოლხეთი“ (Colchide Sacra)/თარგმნა გიორგი ცქიტიშვილმა, ტექსტი გამოსაცემად მოამზადა დავით მერკვილაძემ, თბილისი, 2020. — გვ. 59-67, ISBN 978-9941-487-66-8. ↑ Белецерковская В., Средневековые крепости в олимпийской осаде, журн. «Наука и Жизнь», №1, 2008, ст. 148-149
იკორთა

საკუთარი სახელი იკორთა შეიძლება აღნიშნავდეს: იკორთა — სოფელი გორის რაიონში; იკორთა — ტაძარი სოფელ იკორთაში.
დოქტორი ნოუ (საუნდტრეკი)

ჯეიმზ ბონდის სერიის ფილმის „დოქტორი ნოუ“ (ინგლ. Dr. No) საუნდტრეკი გამოვიდა 1962 წელს. მისი კომპოზიტორია მონტი ნორმანი, არჩეული პროდიუსერ ალბერტ ბროკოლის მიერ. ბონდის ორიგინალური მუსიკალური თემის ავტორია მონტი ნორმანი. ეს თემა მეორდება ბონდის ყველა ფილმში, სხვადასხვა ინტერპრეტაციით. თემის არანჟირება ჯონ ბარის ეკუთვნის. James Bond Theme – ჯონ ბარი Kingston Calypso – Byron Lee and the Dragonaires Jamaican Rock (ფილმში არ ჟღერს) Jump Up – Byron Lee and the Dragonaires Audio Bongo (დოქტორი ნოუს თემის ელექტრონული ვერსია) Under the Mango Tree – დაიანა კოუპლენდი Twisting with James (ფილმში არ ჟღერს) Jamaica Jazz - (ფილმში არ ჟღერს) Under the Mango Tree - (ფილმში არ ჟღერს) Jump Up – Byron Lee and the Dragonaires Dr. No's Fantasy (ფილმში არ ჟღერს) Kingston Calypso – დაიანა კოუპლენდი The Island Speaks (დოქტორი ნოუს მუსიკალური თემა) Under the Mango Tree – მონტი ნორმანი The Boy's Chase (ფილმში არ ჟღერს) Dr. No's Theme [კომპოზიციის Kingston Calypso ინსტრუმენტული ვერსია] The James Bond Theme (ფილმში არ ჟღერს) Love at Last (ნაწილობრივ ჟღერს ფილმში) ↑ Allmusic review
რუსეთიდან სიყვარულით (საუნდტრეკი)

ჯეიმზ ბონდის სერიის ფილმის „რუსეთიდან სიყვარულით“ (ინგლ. From Russia with Love) საუნდტრეკი გამოვიდა 1963 წელს. მასში შეტანილი მუსიკის კომპოზიტორია ჯონ ბარი. შემდგომში ჯონ ბარი კვლავ რჩებოდა ბონდის სერიის ძირითად კომპოზიტორად და იმ შემთხვევაშიც, თუ საერთოდ არ ფიგურირებდა საუნდტრეკის ავტორად, ყველა ეპიზოდში გამოიყენებოდა მის მიერ ბონდისთვის შექმნილი მუსიკალური თემა. Opening Titles: James Bond is Back /From Russia with Love/ James Bond Theme (ფილმისგან განსხვავებული არანჟირება) Tania Meets Klebb Meeting in St. Sophia The Golden Horn * Girl Trouble Bond Meets Tania 007 Gypsy Camp Death of Grant From Russia with Love – მეტ მონრო Spectre Island Guitar Lament * Man Overboard/SMERSH in Action James Bond with Bongos Stalking Leila Dances * Death of Kerim 007 Takes the Lektor * არ არის შეტანილი ფილმში ↑ Allmusic review
ლოვეჩის ოლქი

ლოვეჩი (ბულგ. Област Ловеч) — ბულგარეთის 28 ოლქიდან ერთი. ოლქის ადმინისტრაციული ცენტრია ქალაქი ლოვეჩი. ლოვეჩის ტერიტორიის ფართობი შეადგენს 4132 კმ². ლოვეჩის ოლქი (област) იყოფა 8 თემად. აქ მოცემულ სიაში ნაჩვენებია მათი ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე, 2009 წლის აღწერის შედეგად, თემების მოსახლეობა. ოფიციალური საიტი დაარქივებული 2011-07-18 საიტზე Wayback Machine. ↑ 1.0 1.1 (ბულგარული) Population Chart, 15.03.2009 from Bulgarian Directorate General: Civil Registration and Administrative Services
დიდი პარასკევის შეთანხმება

დიდი პარასკევის ან ბელფასტის შეთანხმება (Good Friday Agreement) იყო ერთ-ერთი მნიშვნელოვანი წინ გადადგმული ნაბიჯი ჩრდილოეთ ირლანდიის სამშვიდობო პროცესში. შეთანხმებას ხელი მოეწერა ბელფასტში 1998 წლის 10 აპრილს (დიდ პარასკევს) ბრიტანელ და ირლანდიელ (ირლანდიის რესპუბლიკა) მთავრობებს შორის და მიღებულ იქნა ჩრდილოეთ ირლანდიის პოლიტიკურ პარტიათა უმრავლესობის მიერ. ის ასევე მიღებულ იქნა ჩრდილოეთ ირლანდიისა და ირლანდიის რესპუბლიკის ამომრჩეველთა მიერ 1998 წლის 23 მაისს გამართულ რეფერენდუმებში. დემოკრატიული იუნიონისტური (გაერთიანების) პარტია იყო ერთადერთი მსხვილი პარტია, რომელიც შეთანხმების წინააღმდეგ გამოვიდა.
მკვლელობის ლიცენზია

მკვლელობის ლიცენზია (ინგლ. Licence to Kill) — რიგით მეთექვსმეტე ფილმი ჯეიმზ ბონდის ფილმების სერიიდან და რიგით მეორე და უკანასკნელი ფილმი ამ სერიიდან, რომელშიც მონაწილეობს მსახიობი ტიმოთი დალტონი. ფილმი გამოვიდა 1989 წელს. მისი რეჟისორია ჯონ გლენი. ბონდის ბევრი სერიისგან განსხვავებით, ეს ფილმი არ ეფუძნება მწერალ იენ ფლემინგის რომელიმე წიგნს. ისტორიის ავტორები არიან მაიკლ ჯ. უილსონი და რიჩარდ მეიბაუმი. ფილმის სიუჟეტის მიხედვით, ბონდი ცდილობს, შური იძიოს ბოროტმოქმედ ფრანც სანჩესზე. ფილმის გამოსვლის შემდეგ ბონდიანაში ჩამოვარდა 6 წლიანი პაუზა - ნაწილობრივ, თავად ბონდთან დაკავშირებული საავტორო უფლებების გამო. შემდეგი ფილმი, რომელიც ბონდის როლს უკვე პირს ბროსნანი განასახიერებს, გამოვიდა მხოლოდ 1995 წელს. მთავარი სტატია: მკვლელობის ლიცენზია (საუნდტრეკი). „მკვლელობის ლიცენზია“ — კინოფილმების ინტერნეტ-მონაცემთა ბაზა (ინგლისური) „მკვლელობის ლიცენზია“ — Allmovie-ზე „მკვლელობის ლიცენზია“ — Rotten Tomatoes „მკვლელობის ლიცენზია“ — Box Office Mojo-ზე
მონტანის ოლქი

მონტანა (ბულგ. Област Монтана) — ოლქი ჩრდილო-დასავლეთ ბულგარეთში, საზღვარავს სერბეთი და რუმინეთი. საშუალო სიმჭიდროვე კმ²-ზე შეადგენს 47.7 ადამიანს. ადმინისტრაციული ცენტრია ქალაქი მონტანა. მონტანის ოლქი (област) იყოფა 11 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე, 2009 წლის აღწერის შედეგად, თემების მოსახლეობა. ოფიციალური საიტი დაარქივებული 2010-08-18 საიტზე Wayback Machine. ↑ 1.0 1.1 (ბულგარული) Population Chart, 15.03.2009 from Bulgarian Directorate General: Civil Registration and Administrative Services
ნაპერწკლები თვალებიდან

ნაპერწკლები თვალებიდან (ინგლ. The Living Daylights) — რიგით მეთხუთმეტე ფილმი ჯეიმზ ბონდის ფილმების სერიიდან და რიგით პირველი, რომელშიც მონაწილეობს მსახიობი ტიმოთი დალტონი. ფილმი გამოვიდა 1987 წელს. მისი რეჟისორია ჯონ გლენი. ფილმი ნაწილობრივ ეფუძნება მწერალ იენ ფლემინგის რომანებს. სცენარის ავტორები არიან მაიკლ ჯ. უილსონი და რიჩარდ მეიბაუმი. ფილმის იწყება MI6-ს აგენტების განადგურებით, რასაც მოჰყვება მასშტაბური გამოძიება ამ სადაზვერვო სამსახურის მხრიდან. ბონდი მოგზაურობს ევროპაში, მაროკოსა და ავღანეთში. ფილმს საკმაოდ დიდი წარმატება ხვდა წილად, ხოლო შემოსავალმა 191.2 მილიონი აშშ დოლარი შეადგინა. 2006 წლის ფილმამდე კაზინო როიალი იგი რჩებოდა ბონდის უკანასკნელ ფილმად, რომელიც ეფუძნებოდა ფლემინგის რომანების სიუჟეტებს. მთავარი სტატია: ნაპერწკლები თვალებიდან (საუნდტრეკი). „ნაპერწკლები თვალებიდან“ — კინოფილმების ინტერნეტ-მონაცემთა ბაზა (ინგლისური) „ნაპერწკლები თვალებიდან“ — Allmovie-ზე „ნაპერწკლები თვალებიდან“ — Rotten Tomatoes „ნაპერწკლები თვალებიდან“ — Box Office Mojo-ზე
გრეგორი მენკიუ

ნიკოლას გრეგორი „გრეგ“ მენკიუ (ინგლ. Nicholas Gregory Mankiw; დ. 3 თებერვალი 1958) — ამერიკელი მაკროეკონომისტი. მასზე დიდი გავლენა მოახდინა ჯონ მეინარდ კეინზის ეკონომიკურმა იდეებმა და სამართლიანად მიიჩნევა ნიუკეინზიანელების ერთ-ერთ გამორჩეულ ფიგურად. გრეგორი მენკიუ ეკონომიკის პროფესორია ჰარვარდის უნივერსიტეტში. ეკონომიკას სწავლობდა პრინსტონის უნვერსიტეტსა და მასაჩუსეტსის ტექნოლოგიურ ინსტიტუტში. როგორც პედაგოგი, იგი უძღვება სხვადასხვა კურსებს, მაკროეკონომიკის, მიკროეკონომიკის, სტატისტიკისა და ეკონომიკის პრინციპების ჩათვლით. დიდი ხნის წინ ერთი ზაფხული მან ლონგ ბიჩ აილენდზეც კი გაატარა, როგორც აფროსნობის ინსტრუქტორმა. პროფესორი მენკიუ ნაყოფერი მწერალიცაა. მისი ნაშრომები გამოქვეყნებულია ისეთ აკადემიურ ჟურნალებში, როგორებიცაა „ემერიკენ იკონომიკ რევიუ“, „ჯორნელ ოვ პოლიტიკალ იკონომიქს“ და „კუორტერლი ჯორნელ ოვ იკონომიქს“, აგრეთვე ისეთ პოპულარულ გამოცემებში, როგორებიცაა „ნიუ-ორკ ტაიმს“, „ბოსტონ გლოუბ“ და „უოლ სტრიტ ჯურნელ“. მენკიუ მაკროეკონომიკის ყველაზე პოპულარული სახელმძღვანელოს ავტორია (უორსის გამომცემლობა). პედაგოგიურ საქმიანობას, სამეცნიერო კვლევასა და მწერლობას მენკიუ ეკონომიკური კვლევის ნაციონალური საბჭოს მონეტარული ეკონომიკის პროგრამის დირექტორისა და ბოსტონის ფედერალური სარეზერვო ბანკისა და კონგრესის საბიუჯეტო ოფისის მრჩევლის თანამდებობებს უთავსებდა. 2003-2005 წლებში იგი პრეზიდენტის ეკონომკური მრჩეველთა საბჭოს ხელმძღვანელი იყო. პროფესორი მენკიუ ცხოვრობს უელსიში (მასაჩუსეტსი) მეუღლე დებორასთან, სამ შვითან - კეტრინთან, ნიკოლასა და პიტერთან და ტერიერ ტობინთან ერთად. მისი მთავარი ნაშრომებია: ”Principles of Economics” (ეკონომიკის პრინციპები), ”Macroeconomics”(მაკროეკონომიკა). გრეგ მენკიუს ბლოგი გვერდი ჰარვარდის უნივერსიტეტის საიტზე დაარქივებული 2009-11-04 საიტზე Wayback Machine. ვინ არის გრეგ მენკიუ დაარქივებული 2012-03-28 საიტზე Wayback Machine. გრეგ მენკიუს სახელმძღვანელო „ეკონომიკის პრინციპები“ დაარქივებული 2016-03-11 საიტზე Wayback Machine. (ქართული ენა) ↑ 1.0 1.1 Deutsche Nationalbibliothek Record #120973626 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ 4.0 4.1 4.2 4.3 4.4 4.5 4.6 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ Mankiw G. I am no longer a Republican <a href="https://wikidata.org/wiki/Track:Q185734"></a> ↑ Former Bush Economist Mankiw Says He Quit ‘the Party of Trump’ — Bloomberg News. <a href="https://wikidata.org/wiki/Track:Q14270642"></a>
ხედი მკვლელობაზე

ხედი მკვლელობაზე (ინგლ. A View to a Kill) — რიგით მეთოთხმეტე ფილმი ჯეიმზ ბონდის ფილმების სერიიდან და რიგით უკანასკნელი, რომელშიც მონაწილეობს მსახიობი როჯერ მური. ფილმი გამოვიდა 1985 წელს. მისი რეჟისორია ჯონ გლენი. ფილმი ნაწილობრივ ეფუძნება მწერალ იენ ფლემინგის რომანებს. სცენარის ავტორები არიან მაიკლ ჯ. უილსონი და რიჩარდ მეიბაუმი. სიუჟეტის მიხედვით, ბონდი ციმბირში მოგზაურობს - მან უნდა მოიძიოს მიკროჩიპი, რომელიც ვერ მოიპოვა სხვა აგენტმა (003), ვინაიდან მოკლული იქნა. ამ ოპერაციით იწყება შეჯახება მაგნატ ზორინთან, რომლის გეგმებში შედის სილიკონის ველის განადგურება. როჯერ მური - ჯეიმზ ბონდი კრისტოფერ უოკენი - მაქს ზორინი ტანია რობერტსი - სტეისი სეტონი გრეის ჯოუნზი - მეი დეი პატრიკ მაკნი - სერ გოდფრი ტიბეტი პატრიკ ბოშო - სკარპაინი დევიდ იიპი - ჩაკ ლი უილოუბი გრეი - დოქტორ კარლ მორტნერი ფიონა ფულერტონი - პოლა ივანოვა მენინგ რედვუდი - ბობ კონლი ელისონ დუდი - ჯენი ფლექსი რობერტ ბრაუნი - M დესმონდ ლეველინი - Q ლოის მაქსველი - მისს მანიპენი ჯეფრი კინი - სერ ფრედერიკ გრეი უოლტერ გოტელი - გენერალი გოგოლი პაპილონ სუ სუ - პან ჰო დენიელ ბენზალი - უ.გ. ჰაუ დოლფ ლუნდგრენი - ვენცი ჟან რუჟერი - აჩილ ობერჟენი მთავარი სტატია: ხედი მკვლელობაზე (საუნდტრეკი). ოფიციალური საიტი „ხედი მკვლელობაზე“ — კინოფილმების ინტერნეტ-მონაცემთა ბაზა (ინგლისური) „ხედი მკვლელობაზე“ — Allmovie-ზე „ხედი მკვლელობაზე“ — Rotten Tomatoes „ხედი მკვლელობაზე“ — Box Office Mojo-ზე
ნაისის ბრძოლა

ნაისის ბრძოლა - ბრძოლა რომაელებსა და გუთებს შორის 268 წლის სექტემბერში. ბრძოლის მიზეზი გახდა გუთების მასიური შეჭრა რომის იმპერიის ტერიტორიაზე 267 წლის ბოლოსთვის. გუთებმა ააოხრეს რომის პროვინცია პანონია. რომის იმპერატორმა, კლავდიუს II-მ (მარკუს ავრელიუს ფლავიუს კლავდიუს გოთიკელი 268-270) თავის ერთგულ სარდალთან და მომავალში რომის იმპერატორთან, ავრელიანესთან ერთად ლეგიონები დაძრენ გუთებისკენ. ბრძოლა ქალაქ ნაისასთან გაიმართა და რომაელთა გამარჯვებით დასრულდა. გოთების დანაკარგი დაახლოებით 30-დან 50 ათასამდე იყო. Bray, John. Gallienus: A Study in Reformist and Sexual Politics, Wakefield Press, 1997. ISBN 1-86254-337-2 Potter, David S. The Roman Empire at Bay AD 180–395, Routledge, 2004. ISBN 0-415-10058-5 Southern, Pat. The Roman Empire from Severus to Constantine, Routledge, 2001. ISBN 0-415-23943-5 Watson, Alaric. Aurelian and the Third Century, Routledge, 2003. ISBN 0-415-30187-4 Wolfram, Herwig. History of the Goths (transl. by Thomas J. Dunlap), University of California Press, 1988. ISBN 0-520-06983-8
კაზინო როიალი (1967 წლის ფილმი)

კაზინო როიალი (ინგლ. Casino Royale) — პაროდიული კინოკომედია ჯეიმზ ბონდის თავგადასავლების შესახებ, რომელიც ეფუძნება იენ ფლემინგის რომანების სერიას. იგი არ ითვლება ოფიციალური ბონდიანის ნაწილად. მთავარ და მეორეხარისხოვან როლებს ცნობილი მსახიობები ასრულებენ. ფილმის რეჟისორია ჯონ ჰიუსტონი. 2006 წელს გამოვიდა ფილმი „კაზინო როიალი“, რომელიც არაკომედიური ხასიათისაა. შეგიძლიათ იხილოთ მედიაფაილები თემაზე „კაზინო როიალი (1967 წლის ფილმი)“ ვიკისაწყობში. „კაზინო როიალი“ — კინოფილმების ინტერნეტ-მონაცემთა ბაზა (ინგლისური) კაზინო როიალი Metro-Goldwyn-Mayer-ზე.
აღარასოდეს თქვა არასოდეს

აღარასოდეს თქვა არასოდეს (ინგლ. Never Say Never Again) — 1983 წლის ფილმი ჯეიმზ ბონდის სერიიდან, რომელიც თავის მხრივ არის ფილმის სფერული ელვა (1965) ინტერპრეტაცია. იგი არ ითვლება კომპანიის EON Productions მიერ წარმოებული ბონდის სერიის ნაწილად, ვინაიდან არ არის წარმოებული EON Productions-ის მიერ. თუმცა, მასში კვლავ მონაწილეობს შონ კონერი. ფილმის სათაური ეფუძნება რეალურ ისტორიას - საუბარს შონ კონერისა და მის მეორე მეუღლეს შორის. როდესაც მსახიობმა დაასრულა გადაღებები ფილმში ალმასები სამუდამოდ (1971), მან განაცხადა, რომ აღარ შეასრულებს ბონდის როლს, მაგრამ მეუღლემ უთხრა, ’აღარასოდეს თქვა არასოდეს’. ამ ფრაზის გამო იგი ფილმის ტიტრებშიც კი იქნა ნახსენები. მთავარი სტატია: აღარასოდეს თქვა არასოდეს (საუნდტრეკი). „აღარასოდეს თქვა არასოდეს“ — კინოფილმების ინტერნეტ-მონაცემთა ბაზა (ინგლისური) „აღარასოდეს თქვა არასოდეს“ — Allmovie-ზე „აღარასოდეს თქვა არასოდეს“ — Rotten Tomatoes „აღარასოდეს თქვა არასოდეს“ — Box Office Mojo-ზე ოფიციალური საიტი
ჯორჯ ლეზენბი

ჯორჯ ლეზენბი (ინგლ. George Lazenby; (/ˈleɪzənbi/; დ. 5 სექტემბერი, 1939) — ავსტრალიელი მსახიობი, განსაკუთრებულად ცნობილი მის მიერ მხოლოდ ერთხელ შესრულებული ჯეიმზ ბონდის როლით ფილმში „მისი აღმატებულების საიდუმლო სამსახურში“. გარდა ბონდის როლებისა, იგი მონაწილეობდა სატელევიზიო სარეკლამო რგოლებში. 1970-იან წლებში ის აპირებდა ბრიუს ლისთან ერთად ერთ-ერთ ფილმში გადაღებას, მაგრამ პროექტი ვერ განახორციელა. ვიკისაწყობში არის გვერდი თემაზე: ჯორჯ ლეზენბი ჯორჯ ლეზენბი კინოფილმების ინტერნეტ-მონაცემთა ბაზაში ოფიციალური საიტი ↑ George Lazenby bio, Daily Mail; accessed 19 აპრილი, 2016. ↑ "George Lazenby biography" დაარქივებული 2007-12-24 საიტზე Wayback Machine. . The New York Times. accessed 4 ივნისი, 2011.
იმერეთის აჯანყება (1810)

იმერეთის აჯანყება 1810 — ბრძოლა იმერეთის სამეფოს დამოუკიდებლობისათვის. მეფე სოლომონ II რუსეთის მთავრობას 1804 წლის ტრაქტატით გათვალისწინებული პირობების შესრულებას სთხოვდა. 20 თებერვალს ქუთაისში გამოქვეყნდა ბრძანება სოლომონ II-ის ტახტიდან გადაყენებისა და იმერეთში რუსეთის მმართველოს შემოღების შესახებ. ცარიზმის მოხელეებმა მოტყუებით ჩაიგდეს ხელში სოლომონ II და უცდიდნენ იმპერატორის ბრძანებას მისი პეტერბურგში გადასახლების შესახებ. მაგრამ მეფემ მოახერხა გაქცევა და თავი ახალციხის საფაშოს შეაფარა. აქედან მან აჯანყებისაკენ მოუწოდა იმერეთის მოსახლეობას, რომლის უკმაყოფილება თანდათან იზრდებოდა. რუსი მოხელეები, ისე როგორც აღმოსავლეთ საქართველოში, აქაც იძულებითი წესით მოითხოვდნენ გლეხებისაგან სურსათს, ტრანსპორტს და სხვა სამსახურს. უკმაყოფილო იყო თავადაზნაურობაც, რომელიც პრივილეგიებს კარგავდა. იმერეთში სახალხო-განმათავისეუფლებელი ბრძოლა გაჩაღდა. აჯანყების ცენტრი იყო ლომსიანთხევი. პირველი შეტაკება მოხდა საქარაში 22 ივნისს. ქაიოსრო აბაშიძემ 2000-იანი რაზმით დაამარცხა მაიორი კალატოზოვი. საქართველოს მთავარმართებელმა ალექსანდრ ტორმასოვმა თბილისიდან 3200 კაცისაგან შემდგარი ჯარი გაგზავნა დიმიტრი ორბელიანის ხელმძღვანელობით. ორბელიანმა რაზმი 2 ნაწილად გაყო: ერთი ალის გზით დაიძრა, მეორე კი ვახანის. ერთი ნაწილი, ტიხოვკის ბატალიონი აჯანყებულებმა ბნელათხევში გაანადგურეს. ორბელიანი იძულებული გახდა ოთხდღიანი ბრძოლების შემდეგ შეჩერებულიყო. . 16 ივლისს ტორმასოვმა ორბელიანის ნაცვლად სარდლად დანიშნა გრიგოლ როზენი. ორბელიანი როზენს არ დაელოდა, ჩხერამდე გზა გაიკვალა და ციხე დაიკავა. ჩხერში მეთაურობა გადაიბარა როზენმა. ჩხერიდან ქუთაისამდე გზაზე მან დაამარცხა 5 ათასი კაცისაგან შემდგარი იმერთა ჯარი. ბრძოლაში მოკლეს აჯანყებულთა ერთ-ერთი მეთაური დიმიტრი აბაშიძე. 26 ივლისს ცხრაწყაროსთან ბრძოლაში როზენმა დაამარცხა აჯანყებულები, ამ ბრძოლაში დაიღუპა ქაიხოსრო აბაშიძე. 27 ივლისს მდინარე ყვირილასთან როზენმა დაამარცხა იმერლების 4000-იანი რაზმი ქაიხოსრო წერეთლის მეთაურობით. 28 ივლისს როზენმაისევ დაამარცხა წერეთელი სიმონეთის ტყეში და ქუთაისს მიადგა. 4-10 აგვისტოს მიმდინარეობდა ბრძოლები რიონთან და გელთთან სოლომონ II-ის შესაპყრობად. სოლომონ II ერთხანს ხანისწყლის ხეობაში გამაგრდა, მაგრამ ბოლოს დამარცხდა და სექტემბრის მიწურულს იძულებული გახდა ისევ ახალციხის საფაშოსათვის შეეფარებინა თავი. იმერეთში სამეფო გააუქმეს და რუსეთის მმართველობა შემოიღეს. ნარსია გ., ქართული საბჭოთა ენციკლოპედია, ტ. 5, თბ., 1980. — გვ. 112-113. რეხვიაშვილი მ., იმერეთის სამეფო 1462-1810, თბილისი: უნივერსიტეტის გამომცემლობა, 1989. — გვ. 376-386. ბერძენიშვილი ნ., საქართველო XIX საუკუნის პირველ მეოთხედში, მის წგნ.: საქართველოს ისტორიის ნარკვევები, ტ. 4, თბ., 1973;
The Art in Heaven Concert

The Art in Heaven Concert (სრული სახელწოდება - Mike Oldfield The Art in Heaven Concert Live in Berlin) — მაიკ ოლდფილდის მიერ ბერლინში (გერმანია) 1999 წლის 31 დეკემბერს ჩატარებული კონცერტის ჩანაწერი. ამჟამად იგი ვრცელდება DVD ფორმატში. 1999 წლის ივლისში ცნობილი გახდა, რომ ოლდფილდი აპირებდა ათასწლეულის მიწურულს სპეციალური კონცერტის ჩატარებას. კონცერტზე ძირითადად სრულდება ოლდფილდის იმ დროისთვის უკანასკნელი სტუდიური ალბომის The Millennium Bell მასალა და კომპოზიცია „Art in Heaven“ (ნაწყვეტით ალბომიდან The Songs of Distant Earth). ზემოაღნიშნული კომპოზიცია სახელწოდებით „Thou Art in Heaven“ შეტანილია დისკში Tres Lunas. Tubular Bells (ნაწილი 1) Portsmouth Moonlight Shadow Secrets Shadow on the Wall Sunlight (Sunlight Shining Through Cloud) The Doges Palace Mastermind Broad (Broad Sunlit Uplands) Liberation Amber Light The Millennium Bell Art in Heaven – 13-წუთიანი სოლო The Making Of... – დოკუმენტური ფილმი ინტერვიუ ოლდფილდთან ↑ Mike Oldfield videos. Amadian.net. დაარქივებულია ორიგინალიდან — 2008-05-06. ციტირების თარიღი: 2008-04-16. ↑ Langeland, press conference. Tubular.net (1999-07-29). ციტირების თარიღი: 2008-04-11.
Tubular Bells III Live

Tubular Bells III Live — მაიკ ოლდფილდის მიერ ბერლინში (გერმანია) 1998 წლის 4 სექტემბერს ლონდონში ჩატარებული კონცერტის ჩანაწერი. ამჟამად იგი ვრცელდება DVD ფორმატში. კონცერტზე სრულდება ოლდფილდის იმ დროისთვის უკანასკნელი სტუდიური ალბომის Tubular Bells III მასალა. შოუს მაყურებლებს შორის იყო რიჩარდ ბრენსონიც. „The Source of Secrets“ „The Watchful Eye“ „Jewel in the Crown“ „Outcast“ „Serpent Dream“ „The Inner Child“ „Man in the Rain“ „The Top of the Morning“ „Moonwatch“ „Secrets“ „Far Above the Clouds“ „Secrets (ბისზე)“ „Far Above the Clouds“ (ბისზე) ↑ Tourography - 1998. Mike Oldfield Information Service. დაარქივებულია ორიგინალიდან — 2006-10-11. ციტირების თარიღი: 2008-04-16.
ნამგალი

ნამგალი — ხელით სამუშაო მარცვლეული კულტურების სამკალი იარაღი. მზადდებოდა საქართველოს მჭედლობის ცენტრებში. ნამგალი ძირითადად მზადდებოდა ე.წ. ნაკუწი რკინისაგან — ჯართისაგან. ქურაში მჭედელი ჯართს ერთ ზოდად შეადუღებდა, ნამგლისათვის საჭირო ნაწილს ჩამოაჭრიდა, ჯერ სიგრძეზე გაჭიმავდა, შუაზე გააპობდა და ფოლადს ჩაუდებდა, შემდეგ სანამგლე რკინა-ფოლადს კვლავ ქურაში დაადუღებდა. როცა რკინა სათანადოდ გახურდებოდა და ყვითელ ფერს მიიღებდა, ქურიდან გადმოიღებდა, გრდემლზე დადებდა და კვერის ცემით ნამგლის ფორმას მისცემდა, „პირს გამოუყვანდა“. შემდეგ ეტაპზე ხდება პირისა და ტარის გამოყვანა. ნამგლის პირი წყალში წრთობის შემდეგ რომ არ გამრუდებულიყო, მომზადებული ჰქონდათ ნამგლის ფორმის ყალიბი და ძროხის ქონწასმულს ზედ დააკრავდნენ. ამ ხერხით იარაღის თხელი პირი აღარ მრუდდება და ფხა-ალმასიანი გამოდის. წრთობის სხვადასხვა წესები მჭედლის გვარში საიდუმლოდ რჩებოდა და მომავალ თაობას მემკვიდრეობით გადაეცემოდა. მათ დამღაც საგვარეულო ჰქონდათ (მაგ., მეჯვრისხეველ მჭედელ მაზანაშვილების დამღა ე.წ. „კურდღლის კანჭი“ იყო, რომელიც დღემდე არსებობს მათ მიერ გაჭედილ რკინის იარაღებზე). ნამგალს, როგორც სხვა იარაღს, მჭედელი უკეთებდა დამღას, რაც ხშირად მოხელის გვარისა და სახლის ინიციალებით შემოიფარგლებოდა, ზოგჯერ სხვადასხვა ნიშნებს დაადაღავდა. მჭედლის დამღა თაობიდან თაობაში გადადიოდა. ოჯახის გაყრის შემთხვევაში ამ ნიშნით სარგებლობის უფლება გვარის განაყრებს ჰქონდათ. საქართველოში ცნობილია სხვადასხვა სახეობის ნამგალი: სამკალი, სათიბი, სასხლავი, საჩეხი და სხვ. საქართველოს ტერიტორიაზე ნამგლის არსებობა უძველესი დროიდან დასტურდება. ყველაზე ადრინდელ ტიპად კაჟის პირიანი ნამგლებია მიჩნეული. ნამგლისა და ცელის სიმბოლიკა დროთა სიღრმეში გადაჯაჭვულია, რის გამოც ხანდახან ძნელია მათი გამიჯვნა: იმის თქმა შესაძლებელია, უშორეს წარსულშინ ამგალა მთვარის კვდომა-აღორძინებამ, განლევამ და შემდგომმა სისავსემ ორაზროვანი სიმბოლიკა შესძინა ღამის მნათობს მიმსგავსებულ საგნებს. ერთი ამ საგანთაგან ნამგალი იყო და საფიქრებელია, მისი სიმბოლიკა იმ დროს შეიქმნა, როდესაც თავად ნამგალი კაჟისა იყო. ფუნქციონალური დანიშნულება და ასტრალური ორეულისარსებობა, უკვე თავისთავად განპირობებულიანამგლის სიმბოლიკის ორსაწყისიანობას: ერთი მხრივ, ეს სამეურნეო იარაღი სრულიად ლოგიკურად განასახიერებდა უხვ მოსავალს, ხოლო მეორე მხრივ — სიკვდილსა და არყოფნას. სწორედ ამ სიმბოლური მნიშვნელობით შეენაცვლა მას შემდგომ ცელი (სახვით ხელოვნებაში სიკვდილი, მეტწილად, სწორედ უმოწყალო, ცელმომარჯვებულ მთიბველად არის წარმოსახული). ნამგალი ბერძნულ მითოლოგიურ სამყაროშოი კრონოსს (რომაელებთან — სატურნს) დაუკავშირდა. აქაც — წინარეელინურ ეპოქაში ნაყოფიერებას განასახიერებდა, შემდგომ კი — დროის ულმობელ წარმავლობას. ნამგალი და ურო ჯალაბაძე გ., აღმ. საქართველოს სამიწათმოქმედო იარაღების ისტორიიდან, 1960. ნამგალი